

**REPUBLIKA HRVATSKA**

**LIČKO-SENJSKA ŽUPANIJA**

**GRAD NOVALJA**

**UPRAVNI ODJEL ZA KOMUNALNI SUSTAV**

**KLASA: 112-02/22-01/09**

**URBROJ: 2125-6-05/01-22-10**

Novalja, 13. listopada 2022. g.

Na temelju članka 10. st. 1. t. 10. Zakona o pravu na pristup informacijama (Narodne novine br. 25/13 i 85/15 ) Upravni odjel za komunalni sustav Grada Novalje objavljuje sljedeću

**OBAVIJEST**

**o provedenom oglasu od 22. rujna 2022. g. za prijam u službu u Upravni odjel za komunalni sustav**

Pročelnik Upravnog odjela za komunalni sustav Grada Novalje raspisao je oglas za prijam u službu u Upravni odjel za komunalni sustav na radno mjesto referent 1. - komunalni redar -1 izvršitelj/izvršiteljica na određeno vrijeme od šest mjeseci uz mogućnost produženja za još šest mjeseci, na puno radno vrijeme, radi poslova čiji se opseg privremeno povećao, uz obvezni probni rad od dva mjeseca. Oglas je objavljen dana 22. rujna 2022. g. na web stranici Hrvatskog zavoda za zapošljavanje, web stranici Grada Novalje i oglasnoj ploči Grada Novalje. Rok za prijavu na oglas bio je 8 (osam) dana od dana objave oglasa, odnosno 29. rujna 2022. g.

Postupak provedbe oglasa provodilo je tročlano Povjerenstvo za provedbu oglasa koje je, po provedenom testiranju znanja i sposobnosti kandidata te nakon razgovora s kandidatom, Pročelniku Upravnog odjela za komunalni sustav podnijelo izvješće o provedenom oglasu i rezultatima testiranja s rang listom kandidata.

Na temelju ukupno ostvarenih rezultata kandidata, Pročelnik Upravnog odjela za komunalni sustav donio je rješenje o prijmu u službu kako slijedi:

* **za radno mjesto referent 1. - komunalni redar** (izvršitelj/izvršiteljica na određeno vrijeme od šest mjeseci na puno radno vrijeme, radi poslova čiji se opseg privremeno povećao, uz obvezni probni rad od dva mjeseca) – **Šime Peranić**, strojarski tehničar.

 **PROČELNIK**

Ante Dabo, mag. ing. aedif.